Mindaugas Puidokas

Mindaugas Puidokas (g. 1979 m. kovo 19 d. Kaune) – politinis ir visuomenės veikėjas, žurnalistas.

 Biografija 

1997 m. baigė Kauno Vinco Kudirkos vidurinę mokyklą. 2002 m. su pagyrimu baigė Vytauto Didžiojo universitetą. 2004 m. Vilniaus universitete baigė tarptautinių santykių ir diplomatijos magistrantūros studijų programą, 2009 m. Kauno technologijos universitete baigė socialinius mokslus ir įgijo daktaro kvalifikacinis laipsnį, 2013 m. Kauno technologijos universitete įgijo docento laipsnį.

1995–1999 m. neetatinis „Kauno dienos“, „Kauno žinių“, „Vytautas Magnus“ korespondentas. 2001–2002 m. VšĮ „Socius Sanus“ projektų koordinatorius. Dirbo su mokyklinio amžiaus vaikų užimtumo ir sveikatinimo projektais. 2002–2003 m. UAB „Laisvas ir nepriklausomas kanalas“ (LNK) žinių tarnybos užsienio naujienų redaktorius.

2004–2016 m. dėstytojas Kauno technologijos universitete, Socialinių, humanitarinių mokslų ir menų fakultete.KTU Socialinių, humanitarinių mokslų ir menų fakultetas, Viešosios politikos ir administravimo institutas 

2007–2008 m. bankrutavusio „BC Kauno Atletas“ direktorius. 2009–2013 m. žmonos įmonės UAB „Natura Munda“ komercijos direktorius.

2016–2024 m. Lietuvos Respublikos Seimo narys, 2016–2019 m. Lietuvos valstiečių ir žaliųjų sąjungos frakcijos narysMindaugas Puidokas Lietuvos Respublikos Seime https://www.15min.lt/naujiena/aktualu/lietuva/m-puidokas-pasalintas-is-frakcijos-56-1101312?comments , 2019–2022 m. – Darbo partijos narys. 2022 m. vasario-kovo sandūroje paliko Darbo partiją, šiai atsiribojus nuo M. Puidoko pasisakymų apie Rusijos agresiją prieš Ukrainą.https://www.15min.lt/naujiena/aktualu/lietuva/m-puidokas-paskelbe-pasitraukiantis-is-darbo-partijos-56-1648062

 Kontraversijos ir korupcija 
2021 m. balandžio 27 d. Seimo nario M. Puidoko padėjėjas Kęstutis Motiečius (buvęs M. Puidoko bendramokslis) bandė duoti 50,000 eurų dydžio kyšį Seimo nariui Matui Maldeikiui. Kyšiu galėjo būti siekiama, kad M. Maldeikis asmeniškai palaikytų ir paveiktų kitus kolegas, kad būtų neribotam laikui atidėtas Azartinių lošimų įstatymo nuostatų, draudžiančių eksploatuoti į elektroninę automatų duomenų valdymo sistemą nesujungtus automatus, įsigaliojimas, numatytas tų metų lapkričio 1 dieną. Taip pat kad nebūtų priimta pataisa dėl loterijų ir lošimų mokesčio tarifų padidinimo.https://www.15min.lt/naujiena/aktualu/nusikaltimaiirnelaimes/m-maldeikis-papasakojo-kaip-jam-siulytas-kysis-stebisi-kur-dingo-nusikaltimo-uzsakovas-59-1901114 M. Maldeikiui iškart apie tai pranešus Specialiųjų tyrimų tarnybai, Vilniaus apygardos teismas K. Motiečiui skyrė 4,900 eurų dydžio baudą.

Specialiųjų tyrimų tarnybos atliekamos kratos metu (buvo siekiama surasti ir paimti ikiteisminiam tyrimui reikšmingus daiktus ir dokumentus, įskaitant du M. Puidoko mobiliuosius telefonus) M. Puidokui keletą kartų buvo išreikštas teisėtas reikalavimas pateikti mobiliuosius telefonus, kurie nurodyti teismo nutartyje, tačiau parlamentaras tai padaryti atsisakė. Kratos metu M. Puidokas buvo išėjęs iš kabineto, nors buvo paprašytas pasilikti kratos atlikimo vietoje. Seimo narys, turėdamas su savimi mobiliuosius telefonus, užsidarė tualeto patalpoje.https://www.delfi.lt/news/daily/lithuania/stt-paviesinus-faktus-puidokas-pateike-savo-versija-del-uzsidarymo-tualete-ir-prabilo-apie-pavoju-gyvybei.d?id=87526545

M. Puidokas su tuometiniu savo padėjėju K. Motiečiumi keliskart lankėsi lošimų bendrovės „Tete-a-tete“ vadovo Samoilo Kaco namuose. Be to, S. Kaco verslo partneris patvirtino, kad M. Puidokui už palankią poziciją galėjo būti duota 20 tūkst. eurų.https://www.delfi.lt/news/daily/lithuania/seime-neatmetama-dar-vienos-apkaltos-galimybe-klausimu-sukele-puidoko-veiksmai.d?id=90799259

 Šaltiniai 

Kategorija:Seimo nariai
Kategorija:Kandidatai į LR prezidentus